



Comisia Județeană pentru Situații de Urgență (CSJU) va dezbate luni necesitatea introducerii măsurii de acoperire a gurii și nasului în public de către toate persoanele.

”Voi propune în CJSU cel mai probabil mâine această măsură. Mai e propusă și în alte județe”, a spus prefectul județului Cluj, Mircea Abrudean, care este și președintele CSJU Cluj.

Acesta a spus că nasul și gura vor trebui să fie acoperite prin ”orice metodă” disponibilă la ieșirea din casă: mască de protecție (chirurgicală), mască din material textil, eșarfă etc.